লোকসভা নিৰ্বাচনত ধন বিতৰণ, গুণ্ডাগিৰিকে ধৰি নিৰ্বাচনী আচৰণ বিধি ভংগকাৰী যিকোনো ঘটনাৰে তৎকালে অভিযোগ দাখিল কৰিব পৰাৰ ব্যৱস্থা মুকলি কৰিছে দেশৰ নিৰ্বাচন আয়োগে।
যোৱা জুলাইত মুকলি কৰা "cVigil" নামৰ এন্দ্ৰইদ ম'বাইল এপটোৰ জৰিয়তে যিকোনো লোকে তৎকালে অভিযোগ দাখিল কৰিব পাৰিব আয়োগক।
অভিযোগ দাখিলৰ ২০ মিনিটৰ ভিতৰত ভ্ৰাম্যমাণ নিৰ্বাচনী বিষয়া নিৰাপত্তাৰক্ষীসহ ঘটনাথলীত উপস্থিত হ'ব আৰু ১০০ মিনিটৰ ভিতৰত অভিযোগটো নিষ্পত্তি কৰা হ'ব, আয়োগৰ বিবৃতিত প্ৰকাশ।
অৱস্থান ত্ৰেক কৰিব পৰা এই এপটোৰ জৰিয়তে নিৰ্বাচনী আচৰণ বিধি ভংগ কৰা ঘটনাৰ লাইভ ফট' বা ভিডিঅ'ও আপল'দ কৰিব পাৰিব অভিযোগকাৰীয়ে।
দেশৰ প্ৰতিটো লোকসভা সমষ্টিতে এনে অভিযোগৰ মোকাবিলা কৰাৰ বাবে থাকিব ৫৬টাকৈ বিশেষ গোট।
নিৰ্বাচনত ধন বিতৰণ বা গুণ্ডাগিৰিৰ দৰে অভিযোগ প্ৰায়েই উত্থাপিত হয়। কিন্তু প্ৰমাণৰ অভাৱ বা তৎকালে দাখিল কৰিব নোৱাৰাৰ ফলত পূৰ্বে অপৰাধী নিৰাপদে সাৰি যোৱাৰ বিপৰীতে ৰাইজৰ যথোচিত সঁহাৰিয়ে আয়োগৰ এই উদ্যোগ ফলপ্ৰসূ কৰি তুলিব পাৰে বুলি আশা কৰা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
